2023. május 7-én benyújtott kereset – Comité interprofessionnel du vin de Champagne és INAO kontra EUIPO – Nero Hotels (NERO CHAMPAGNE)
(T-239/23. sz. ügy)
A keresetlevél nyelve: angol
Felek
Felperesek: Comité interprofessionnel du vin de Champagne (Épernay, Franciaország), Institut national de l’origine et de la qualité (INAO) (Montreuil, Franciaország) (képviselők: E. Varese, G. Righini és V. Mazza ügyvédek)
Alperes: az Európai Unió Szellemi Tulajdoni Hivatala
A másik fél a fellebbezési tanács előtti eljárásban: Nero Hotels Srl (Milánó, Olaszország)
Az EUIPO előtti eljárás adatai
A vitatott védjegy bejelentője: a fellebbezési tanács előtti eljárásban részt vevő másik fél
A vitatott védjegy: NERO CHAMPAGNE európai uniós védjegy – 18 024 731. sz. védjegybejelentés
Az EUIPO előtti eljárás: felszólalási eljárás
A megtámadott határozat: az EUIPO második fellebbezési tanácsának 2023. február 17-én hozott határozata (R 531/2022–2. sz. ügy)
Kereseti kérelmek
A felperes azt kéri, hogy a Törvényszék:
helyezze hatályon kívül a megtámadott határozatot, kivéve a tekintetben, hogy a vitatott védjegybejelentést a 35. osztályba tartozó szolgáltatások tekintetében elutasították;
utasítsa el a vitatott védjegybejelentést a 33., 35. és 41. osztályba tartozó érintett áruk és szolgáltatások tekintetében, vagy másodlagosan utalja vissza az ügyet egy másik fellebbezési tanács elé újbóli elbírálás céljából;
a Törvényszék eljárási szabályzata 134. cikkének (1) bekezdésével összhangban az alperest és a Bíróság előtti eljárásba való beavatkozása esetén a fellebbezési tanács előtti eljárásban részt vevő másik felet kötelezze saját költségeik, valamint a felszólalási osztály és a második fellebbezési tanács előtti eljárásokban a felperesek részéről felmerült díjak és költségek viselésére.
Jogalapok
Az 1308/2013/EU európai parlamenti és tanácsi rendelet 103. cikke (2) bekezdése a) pontjának ii. alpontjával összefüggésben értelmezett (EU) 2017/1001 európai parlamenti és tanácsi rendelet 8. cikke (6) bekezdésének megsértése;
az 1308/2013/EU európai parlamenti és tanácsi rendelet 103. cikke (2) bekezdése a) pontjának i. alpontjával összefüggésben értelmezett (EU) 2017/1001 európai parlamenti és tanácsi rendelet 8. cikke (6) bekezdésének megsértése;
az EUMSZ 263. és EUMSZ 296. cikknek, valamint az (EU) 2017/1001 európai parlamenti és tanácsi rendelet 94. cikke (1) bekezdésének megsértése;
az egyenlő bánásmód és a megfelelő ügyintézés elvének megsértése.
____________